**MEGBÍZÁSI SZERZŐDÉS**

Mely létrejött egyrészről **Cegléd Város Önkormányzata** (2700 Cegléd, Kossuth tér 1., törzskönyvi azonosító száma: 731234, adószáma: 15731230-2-13 képviseli: Dr. Csáky András polgármester, a szerződést ellenjegyzi: dr. Diósgyőri Gitta címzetes főjegyző, pénzügyi ellenjegyző: Sipos Nikoletta pénzügyi irodavezető), mint **Megbízó** (a továbbiakban Megbízó), másrészről

**Szőke Mérnökiroda Kft.** (1112 Budapest, Fülőke u. 000203/0011., Cégjegyzékszám: 01-09-375928, Kamarai nyilvántartási szám: 28832207-2-43, képviseli: Szőke László ügyvezető), mint **Megbízott** (a továbbiakban Megbízott) között az alábbi helyen, időben és feltételekkel:

1. Cegléd Város Önkormányzatának Képviselő-testülete, mint Megbízó – a …/2015. Ök. határozatával – gazdasági tanácsadói feladatok ellátásával bízza meg a Megbízottat. A Megbízott a megbízást elfogadja.
2. **A Megbízott feladatai**
3. Cegléd Város Önkormányzata költségvetési szervei, kizárólagos és többségi tulajdonában álló gazdasági társaságai (Kossuth Művelődési Központ Nonprofit Közhasznú Kft., Ceglédi Tv Közhasznú Nonprofit Kft., Ceglédi Városfejlesztési Kft., Ceglédi Sportcsarnok Kft, Várvag Kft., Ceglédi Termálfürdő Kft.) gazdasági helyzetének folyamatos figyelemmel kísérésre és elemzése.
4. Javaslatok megfogalmazása a gazdálkodás javítása, költséghatékonyabbá tétele, a pénzügyi helyzet stabilizálása, illetve stabilitásának megőrzése érdekében.
5. Szakértői közreműködés a Megbízó gazdasági programja elkészítésében.
6. Döntés előkészítő, döntéstámogató tevékenység, javaslattétel a helyi adópolitika, helyi közszolgáltatások, városüzemeltetés, településfejlesztés, gazdaságélénkítés, vagyongazdálkodás, beruházás-ösztönzés, vállalkozások támogatása témakörében.
7. Tanácsadási szolgáltatás mindazon szervezetek gazdasági döntéseinek előkészítésében, melyeket a Megbízó polgármestere jogszabály, vagy szerződés alapján, mint a Megbízó képviselője vezet.
8. Pályázati kiírások figyelemmel kisérése.
9. Eseti szakértői közreműködés mindazon ügyekben, melyekbe a Megbízó polgármestere a Megbízottat bevonja.
10. **A Megbízott kötelezettségei és jogai**
    * 1. A Megbízott köteles tevékenységét a szakértőtől elvárható magas szakmai színvonalon elvégezni.
      2. A Megbízott köteles hetente legalább egy, előre egyeztetett munkanapon a Megbízó székhelyén személyes konzultáción megjelenni.
      3. A Megbízott köteles a Megbízó rendelkezésére állni, és szükség esetén a Megbízó által megjelölt helyen a lehető legrövidebb időn belül személyes konzultáción megjelenni.
      4. A Megbízott köteles a részére átadott információkat, legyenek azok szóbeliek, vagy írottak, bizalmasan, üzleti titokként kezelni, azokról harmadik személynek csak a Megbízó polgármesterének engedélyével jogosult információt kiadni.
      5. A Megbízott információt kérni egy érintett szervezet vonatkozásában a Megbízó kijelölt kapcsolattartóján keresztül jogosult.
      6. A Megbízott kizárólag a Megbízó polgármestere által meghatározott egyedi ügyekben jogosult közvetlenül információt kérni az érintett szervezetek vezetőitől, illetve munkatársaitól.
      7. A Megbízott köteles egyedi esetben telefonos konzultáció formájában, vagy személyesen a Ceglédi Közös Önkormányzati Hivatal vezető beosztású köztisztviselői rendelkezésére állni.
      8. A Megbízott nem adhat utasítást intézkedésre az érintett szervezetekkel kapcsolatban.
      9. A Megbízott munkáját a Megbízó polgármestere irányításával látja el. A megbízott személyes közreműködje Szőke László ügyvezető.
11. **A Megbízó feladatai**
12. Valamennyi, a feladatok elvégzéséhez, a szerződésben vállaltak teljesítéséhez szükséges adat, tény és információ átadása a Megbízott részére.
13. Folyamatos kapcsolattartás biztosítása a szerződés teljesítése érdekében.
14. A Megbízó részéről kapcsolattartásra kijelölt személy: Dr. Csáky András polgármester
15. **A szerződés időtartama**
16. A szerződés határozott időre, a 2025. április 1. – 2025. december 31. közötti időszakra jön létre.
17. A teljesítést a Megbízott a szerződés aláírását követően haladéktalanul megkezdi.
18. **A Megbízott díjazása**
19. A Megbízottat a 2. pontban meghatározott feladatok elvégzéséért megbízási díj illeti meg.
20. A megbízási díj összege **800.000** **+ ÁFA**, azaz nettó **nyolcszázezer** forint plusz általános forgalmi adó.
21. A Megbízottat a megbízási díjon felül a szerződés teljesítésével összefüggésben semmilyen egyéb díj, ellenszolgáltatás, vagy költségtérítés nem illeti meg.
22. A Megbízott az általa nyújtott szolgáltatásokról havonta, a tárgyhót követő hónap ötödik napjáig számlát állít ki.
23. A Megbízó a számla ellenértékét a számla kézhezvételét követő 15 napon belül banki átutalással egyenlíti ki.
24. A számla kifizetésének feltétele a teljesítésigazolás kiállítása és a teljesítés Megbízó általi elismerése.
25. A Megbízott köteles a teljesítésigazolásban számot adni az adott hónapban általa elvégzett tevékenységről.
26. **Egyéb feltételek**
27. A Megbízott kizárólag a Megbízó polgármesterének engedélyével jogosult tevékenységéhez teljesítési segédet, illetve alvállalkozót foglalkoztatni, azonban az általuk végzett tevékenységért is egyetemleges felelősséggel tartozik.
28. A Megbízott köteles titoktartási kötelezettségét a teljesítésbe bevonásra kerülő közreműködőkre is kiterjeszteni.
29. A Megbízott által a szerződés teljesítése során létrehozott szellemi termékekre vonatkozó szerzői jogok a Megbízott számlájának Megbízó általi kiegyenlítésével egyidejűleg a Megbízó birtokába kerülnek; a Megbízó ettől az időponttól kezdve jogosult a szellemi termékekkel, mint sajátjával rendelkezni, azokat tovább felhasználni.
30. A Megbízott által a szerződés teljesítése során létrejött bármely tanulmány, elemzés, javaslat üzleti titoknak minősül, melyet nyilvánosságra hozni csak a két fél együttes akaratával és beleegyezésével lehet. Ez alól kivételt képez a Megbízott teljesítésigazolása, mely nyilvános adat.
31. A szerződés teljesítésével kapcsolatosan esetlegesen felmerülő vitás kérdéseket a felek elsődlegesen közvetlen egyeztetések útján kísérlik meg rendezni, annak eredménytelensége esetén vitás kérdéseik eldöntésére a Megbízó székhelye szerint illetékes Bíróság kizárólagos illetékességét kötik ki.
32. Jelen szerződést a Felek kizárólag írásban, egybehangzóan módosíthatják.
33. A szerződést 30 napos határidővel bármelyik fél indokolás nélkül, a másik félhez címzett levélben felmondhatja. A szerződés Megbízó általi felmondása esetén a felmondás napjától a Megbízottat megbízási díj nem illeti meg.
34. A szerződésben nem szabályozott kérdésekben a Ptk. előírásai az irányadóak.

Szerződő Felek közös átolvasás és értelmezés után jelen szerződést akaratukkal teljesen megegyezőnek ismerik el és azt jóváhagyólag írják alá. Jelen szerződés készült 4 (azaz négy), egymással teljesen megegyező, eredeti, három számozott oldal terjedelmű, magyar nyelvű példányban, ebből 2 (azaz kettő) példány Megbízó részére átadásra került, 2 (azaz kettő) példány Megbízottnál került iktatásra.

Kelt: Cegléden, 2025. március …

Dr. Csáky András polgármester Szőke László ügyvezető

|  |  |
| --- | --- |
| A Megbízó részéről | A Megbízott részéről |
|  |  |
| Dr. Csáky András | ……………………………………………… |
| Polgármester |  |

Ellenjegyzi:

Dr. Diósgyőri Gitta

címzetes főjegyző

Pénzügyi ellenjegyző:

Sipos Nikoletta

Pénzügyi Irodavezető

pénzügyi ellenjegyzés kelte: Cegléd, 2025. március …