|  |  |  |  |
| --- | --- | --- | --- |
| Véleményező államigazgatási szerv neve, beérkezett vélemény iktatószáma | Vélemény | Válasz Indokolással | Javaslat Döntésre |
| 1. Pest Vármegyei Kormányhivatal- állami főépítész hatáskörben eljáró **Váradi Tibor állami főépítész**  PE/AF/00062-2/2025. | **1.** Javasoljuk, hogy ne hivatkozzon be merev hivatkozással magasabbrendű jogszabályt annak változékonysága miatt. | *A jogszabályszerkesztésről szóló 61/2009. (XII. 14.) IRM rendelet* merev hivatkozásra vonatkozó szabályai betartásra kerültek, a más jogszabályra való hivatkozás a jogszabály értelmezhetősége érdekében történt. | *Elfogadásra javasolt.* |
| **2.** Javasoljuk a módosító rendelet készítésekor alkalmazni a jogalkotásról szóló 2010. évi CXXX. törvény (a továbbiakban: Jat.) és a jogszabályszerkesztésről szóló 61/2009. (XII. 14.) IRM rendeletben (a továbbiakban: Jszr.) foglaltakat. A rendelet megalkotásakor, a magasabbrendű jogszabályokkal való összhang érdekében jegyzői kontroll javasolt. | A jogalkotási folyamat jegyzői kontrollja minden mozzanatban – jogalkotás szükségességének vizsgálata, előzetes hatásvizsgálat, a rendelettervezet megszövegezése, az elfogadott önkormányzati rendelet kihirdetése és előírásoknak megfelelő közzététele, valamint nyilvántartása – biztosított. | *Elfogadásra javasolt.* |
| **3.** Felhívjuk a figyelmet, hogy a Jszr. 101. § alapján a rendelet tervezet nem tartalmazhat keltezést, és kihirdetésre vonatkozóan dátumot. A hatálybalépés a rendelet megjelölésébe kerül. | **I.** A véleményezésre felterjesztett rendelettervezet 17. §-a ún. hatályba léptető rendelkezés. *A jogalkotásról szóló 2010. évi CXXX. törvény* (Jat.)7. § (1) bekezdése értelmében kötelező tartalmi eleme a jogszabálynak.  **II.** *A jogszabályszerkesztésről szóló 61/2009. (XII. 14.) IRM rendelet* (Jszr.) 101. §-ának értelmezése tévedésen alapul. A hivatkozott jogszabályhely szövege a következő:  ***„101. §*** *(1) A módosító rendelkezés nem tartalmazhatja a módosítás időpontját.*  *(2) A módosítás időpontja a módosító rendelkezés hatálybalépésének az időpontja.*  *(3) A melléklet módosítására utaló módosító rendelkezést és a jogszabály tervezetének a melléklet módosítását tartalmazó mellékletét azonos időpontban kell hatályba léptetni.”*  A véleményezésre felterjesztett rendelettervezet módosító rendelkezései, azaz az 1-16. §-ai nem tartalmaznak időpontot, „keltezést”, „dátumot”. A rendelettervezet 17. §-a rögzíti a hatálybalépés időpontját, mely rendelkezés nem tartalmaz módosítást!  **III.** A jogszabály megjelölésében nem a hatálybalépés időpontja szerepel, hanem a kihirdetésének napja, a Jszr. 21. § (5) bekezdése értelmében:  *„(5) Merev hivatkozásban az önkormányzati rendelet megjelölése – az alábbi sorrendben –*  *a) a rendelet címét,*  *b) a „szóló” kifejezést,*  *c) a rendelet sorszámát arab számmal,*  *d) a „/” jelet,*  *e)* ***a rendelet kihirdetésének évét arab számmal****,*  *f)* ***zárójelben a rendelet kihirdetésének hónapját római számmal és napját arab számmal****,*  *g) az „önkormányzati rendelet” kifejezést*  *foglalja magában.*  **IV.** *A Nemzeti Jogszabálytárról szóló 338/2011. (XII. 29.) Korm. rendelet* 4/A. §-a alapján, 2021. április 1. óta  *„A jegyző a Nemzeti Jogszabálytár szolgáltatója által működtetett Integrált Jogalkotási Rendszer igénybevételével gondoskodik*  *a) az önkormányzati rendelet kihirdetését követő öt munkanapon belül az önkormányzati rendelet és valamennyi időállapot szerinti egységes szerkezetű szöveg,*  *b) az önkormányzati rendelet helyesbítése esetén legkésőbb a helyesbítés közzétételét követő munkanapon az önkormányzati rendelet helyesbített változatának, valamint a helyesbítésnek megfelelő egységes szerkezetű szöveg*  *Nemzeti Jogszabálytárban való közzétételéről.”*  Az Integrált Jogalkotási Rendszer LocLex elnevezésű online programján keresztül történik a rendeletszerkesztés. A LocLex minden Jat. és Jszr. jogszabályokba ütköző hibát kiküszöböl:  Ún. alapadatok rögzítésével kezdhető el a rendeletszerkesztés, mely alapadatok nélkül a rendelettervezet (mindegy, hogy alap-, vagy módosító rendelet) szerkesztése (megszövegezése) nem kezdhető el. Alapadatként kell rögzíteni az önkormányzati rendelet címét, a jogalkotó szervezet nevét, a rendelettervezet számát (ez megadható később, de legalább a kihirdetés előtt), a (várható) kihirdetés napját, a hatálybalépés napját és a rendelettervezet tárgykörét.  A szerkesztés oldalán csak a rendelet címe és a hatályba léptető rendelkezés szakasza és szövege jelenik meg - automatikusan. Ezek csak az alapadatok módosításával változtathatók meg, de a hatályba léptető rendelkezést „törölni” – nyilván a Jat. fenti, 2.1. alpontban hivatkozott rendelkezésére tekintettel – nem lehet.  A LocLex program nem teszi lehetővé az önkormányzati rendelet ún. publikálását a Nemzeti Jogszabálytárban, amíg bármilyen jogszabály-szerkesztési hibát észlel. | *Elfogadásra nem javasolt, a javaslatra adott válasz szerint.* |