**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



**Ügyiratszám: C/795-5/2025.**

**Előterjesztő:** Dr. Csáky András polgármester

**Szakmai előterjesztő:** Ilyés Marianna főépítész

**Ügyintéző:** Surányi Blanka

**Tárgy:** Cegléd Város Településkép Védelméről szóló 37/2017. (XII.21.) ök. rendelet módosítása - **elfogadás**

**Melléklet:**

**1.** PVMKH Állami Főépítész szakmai véleménye

**2.** Beérkezett vélemény összefoglaló táblázata- indokolással

**3.** Településképi Rendelet módosító rendelet tervezete

**4.** Településképi Rendelet módosításának indokolása - táblázat

**ELŐTERJESZTÉS**

Cegléd Város Önkormányzata

Képviselő-testületének 2025. március 20-ai ülésére

**Tisztelt Képviselő-testület!**

Cegléd Város Önkormányzatának Képviselő- testülete a 383/2024. (XII.11.) számú határozatában döntött arról, hogy *a Cegléd Város Településkép Védelméről szóló 37/2017. (XII.21.) önkormányzati rendelet* (továbbiakban: Településképi Rendelet) módosítását – a magasabb szintű jogszabályi előírásokkal való összhang megteremtése érdekében – megindítja.

A módosítást *a magyar építészetről szóló 2023. évi C. törvény* (a továbbiakban: Méptv.) és a végrehajtására született új és módosító kormányrendeletek 2024. október 1-ei hatályba lépése indokolja, melyek szerint:

* a Településképi Rendelet már egyáltalán nem tartalmazhat a reklám és reklámhordozókra vonatkozó rendelkezéseket, valamint az utcabútorokra megállapítható szabályok is korlátozásra kerültek,
* megváltozott a településképi véleményezéshez, településképi bejelentéshez, szakmai konzultációhoz köthető építési tevékenységek köre.

*A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* *szóló 419/2021. (VII.15.) Korm. rendelet* (a továbbiakban: Korm. rendelet) 78. § (1) bekezdése értelmében, annak *VII. – IX. fejezetei* alapján és a *Korm. rendelet 70/A. §-*a szerint **a Településképi Rendelet módosítása speciális (rövid) egyeztetési eljárásban *(állami főépítészi véleményezés, döntés*) történhet.**

A *Korm. rendelet* hivatkozott rendelkezési alapján a véleményezési szakaszban csak az állami főépítész ad véleményt. A módosító rendelettervezet a 383/2024. (XII.11.) önkormányzati határozattal elfogadott főépítészi szakmai összefoglaló alapján elkészült, a rendelet módosításának tervezete az állami főépítészi hatáskörében eljáró fővárosi és megyei kormányhivatal részéremegküldésre került.

**Az eljáró hatóság a településképi rendelet módosításának tervezetét elfogadta, így annak elfogadásához szükséges szakmai véleményét** – **észrevétellel** – **megadta.**

A *Korm. rendelet 66. § (7) bekezdése* szerint a véleményezést követően a beérkezett véleményeket – egyeztetés esetén az emlékeztetőt és a jegyzőkönyvet – ismertetni kell a képviselő-testülettel, a döntés átruházása esetén a döntésre jogosulttal, amelyek elfogadásáról vagy el nem fogadásáról a képviselő-testület, illetve átruházás esetén a döntésre jogosult dönt. A vélemény, észrevétel el nem fogadása esetén a döntést indokolni kell. **A állami főépítész által adott vélemény jelen előterjesztés mellékletét képezi.**

Kérem a Tisztelt Képviselő-testületet, hogy tárgyalja meg az előterjesztést, a határozati javaslatban foglaltak alapján **döntsön a véleményről**, **majd fogadja el a településképi rendelet módosítását tartalmazó önkormányzati rendeletet**.

**A *Korm. rendelet 66. § (7) bekezdése* értelmében a beérkezett vélemény el nem fogadásáról szóló döntésnek meg kell előznie a rendelet elfogadását!**

Az előterjesztést a **Jogi - Ügyrendi és Közbiztonsági**, valamint a **Gazdasági Bizottság** tárgyalja. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal a *Magyarország helyi önkormányzatairól* szóló 2011. évi CLXXXIX. törvény46. § (1) bekezdése alapján, a (2) bekezdésében foglaltakra figyelemmel **nyilvános** ülés keretében, az 50. § rendelkezései alapján, **a határozat** **egyszerű többségű**, **a rendeletalkotás** pedig **minősített** **többségű** szavazati arányt igényel.

Cegléd, 2025. március 5.

Dr. Csáky András

polgármester

HATÁROZATI JAVASLAT

**Cegléd Város Önkormányzatának Képviselő-testülete**

1. dönt arról, hogy a határozat 2. számú melléklete szerinti 1. és 2. számú véleményben foglaltakat – a véleményre adott válasznak megfelelően – az abban szereplő indoklással elfogadja;
2. dönt arról, hogy a határozat 2. számú melléklete szerinti 3. számú véleményben foglaltakat – a véleményre adott válasznak megfelelően – az abban szereplő indoklással elutasítja;
3. tudomásul veszi a határozat 1. számú melléklete szerinti állami főépítészi vélemény további, figyelem felhívó megjegyzéseit;
4. lezárja a településképi rendelet módosításával kapcsolatos véleményezési szakaszt;
5. utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatról értesítést kapnak:

1. Ilyés Marianna városi főépítész és általa

2. PVMKH Állami Főépítész

3. Szervezési Iroda

Az előterjesztést láttam:

Dr. Diósgyőri Gitta

címzetes főjegyző